ཞིང་ཆེན་ཏང་ཨུའི་འཆད་ཁྲིད་ཚོགས་པའི་ཚོགས་གཙོ་ཀའོ་ཡུན་ཕུའུ་ཡིས་བཤད་རྒྱུར།སྙན་ཞུའི་ནང་བཏོན་པའི་ཕྱོགས་མཚམས་གསར་བ་དང་བསམ་བློ་གསར་བ།བཀོད་སྒྲིག་གསར་བ།དམིགས་འབེན་གསར་བས།ང་ཚོའི་སྙིང་སྟོབས་ཆེ་རུ་བསྐྱེད་པ་དང་ཡིད་ཆེས་སྔར་ལས་ཇེ་བརྟན་དུ་བཏང་ལ།གཞུང་ལུགས་སྒྲོག་འགྲེལ་གྱི་བྱ་བ་སྒྲུབ་མཁན་ཞིག་ཡིན་པའི་ཆ་ནས།སྔོན་དུ་སློབ་སྦྱོང་བྱེད་པ་དང་སློབ་སྦྱོང་གཏིང་ཟབ་བྱེད་པ།སློབ་སྦྱོང་བཟང་བོ་བྱེད་དགོས།གོ་རིམ་རྗེས་མར།ཀྲུང་དབྱང་དང་ཞིང་ཆེན་ཏང་ཨུའི་བཀོད་སྒྲིག་ལྟར།ཞིང་ཆེན་ཡོངས་ནས་ཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་དང་ལག་ལེན་མཐར་ཕྱིན་བྱེད་པའི་གཅིག་བསྡུས་སྒྲོག་འགྲེལ་བྱ་འགུལ་སྤེལ་བར་རྩ་འཛུགས་བཟང་བོ་བྱས་ནས།ཚོགས་ཆེན་བཅུ་དགུ་པའི་དགོངས་དོན་མཚོ་སྔོན་ནས་ལག་ལེན་མཐར་ཕྱིན་བྱེད་པ་དང་།ང་ཚོའི་གཞུང་ལུགས་སྒྲོག་འགྲེལ་པས་ནུས་པ་འདོན་སྤེལ་གང་ལེགས་བྱེད་དགོས་ཟེར།